अग्निदेव ने भगवान श्रीकृष्ण को दिव्य चक्र और आग्नेयशास्त्र देते हुए कहा कि हे मधुसूदन! इस चक्र के द्वारा आप जिसे चाहेंगे, उसे मार डालेंगे। इस चक्र के प्रभाव के सामने समस्त देवता, दानव, राक्षस, पिशाच, नाग और मनुष्यों की शक्ति कुछ भी नहीं है। यह चक्र हर बार चलाने पर शत्रु का नाश करके फिर लौट आया करेगा। वरूण देव ने भगवान श्रीकृष्ण की सेवा में दैत्यनाशिनी एवं वज्रध्वनि के समान शब्द से शत्रुओं का दिल दहला देने वाली कौमोद की गदा अर्पित की। अब श्रीकृष्ण और अर्जुन ने अग्निदेव की सहायता करना स्वीकार कर लिया और उन्हें खाण्डव वन जलाने की अनुमति दी।